o
Järjestömme nimi on Hakeren Lejedidut eli Ystävyysrahasto.
Tehtävämme on osoittaa israeli- laisille, että he eivät ole yksin.
Maailmassa on miljoonia kristittyjä,
jotka välittävät juutalaisista ja
joilla on vahvat hengelliset siteet juutalaisiin ja Israelin maahan.
He osoittavat sen päivittäin tuke- malla avun tarpeessa olevia
Israelissa ja ympäri maailmaa.
Keräämme vuosittain yli 100 miljoonaa dollaria
Yhdysvaltain ja Kanadan kristityiltä humanitääristä
apua Israelille ja tarpeessa oleville juutalaisille.
Tällä hankitaan esim. ruoka-, vaate-, lääke- ja lämmitysapua.
Meillä on tärkeä työkenttä; vähävaraisten hoitaminen.
Se tapahtuu yleensä vähin äänin, ilman laajaa tiedottamista.
Kaupungin ja valtion mahdol- lisuudet ovat aina riittämättömät.
On ilo nähdä, kuinka kansalais- järjestöt, kuten Ystävyysrahasto
ovat ottaneet tavoitteekseen heikkojen väestöryhmien tukemisen.
Tänään yhdistämme voimamme Ystävyysrahaston ja muiden tahojen
avustuksella ja yhdessä kaupungin eläkeläistoimen kanssa.
Kun tuemme heikkoja, viemme kaupun- kiamme pitkän askeleen eteenpäin.
Neljännes tämän tempauksen vapaaehtoisista on Jerusalemista.
Se kertoo paljon tämän hienon yleisön, näiden
jerusalemilaisnuorten luonteesta.
Jatkakaa tähän tapaan. Olemme ylpeitä teistä.
Tänään jaamme 16 000:lle iäkkäälle israelilaiselle,
juutalaiselle ja arabille, 22:ssa kaupungissa,
400 shekeliä eli noin 125 dollaria kullekin.
Summa on tarkoitettu lähinnä asuinhuoneiden lämmittämiseen.
Kristityt ympäri maailmaa haluavat näin helpottaa heidän elämäänsä.
Jesajan sanoin: -Lohduttakaa lohduttakaa kansaani.
Monet näistä vanhuksista ovat natsivainoista henkiinjääneitä.
On järkyttävää, että Israelin tuhannet iäkkäät juutalaiset,
jotka ovat tulleet entisen Neuvosto- liiton alueelta ja ympäri maailmaa
elävät köyhyydessä ja joutuvat päivittäin päättämään,
käyttävätkö vähäiset varansa lääkkeisiin, lämmitykseen,
ruokaan, vaatteisiin, lämpimään peittoon vai muuhun tarpeelliseen.
Jo neljättä vuotta lahjoitamme kym- menille tuhansille israelilaisille
varusteita, jotka auttavat heitä selviämään talven yli.
Yhdistämme tämän toiseen tärkeään aiheeseemme eli vapaaehtoistyöhön.
Meillä on noin 4000 israelilaista,
sotilaita, nuorisoa tai muita, jotka haluavat antaa aikaansa.
Tänään nämä 4000 henkilöä levittäytyvät ympäri maata ja
vievät perille lahjoituksemme, toivottavasti hymyn kera.
-Mikä on nimenne? -Klara.
Haluaisin antaa Ystävyysrahaston nimissä
sinulle pienen lahjan, yhdessä 16 000 vanhuksen kanssa.
Ystävyysrahasto on saanut tämän tuen nimenomaan ei-juutalaisilta,
kristityiltä Israelin ystäviltä Yhdysvalloissa ja Kanadassa.
He haluavat samaistua kanssamme ja osoittaa, ettemme ole yksin.
He haluavat huolehtia, että meillä on lämmin talvella.
Heidän puolestaan haluan antaa sinulle 400 shekelin rahalahjan.
-Oooh! Se tuli juuri syntymäpäivälahjakseni.
-Syntymäpäivä! Tuokoon se lämpöä kotiisi.
- Voinko käyttää sen muuhunkin? -Mihin vain haluat, ruokaan
tai mihin vain tarvitset. -Suuret kiitokset!
-Toivottavasti voimme tulevaisuu- dessa antaa enemmänkin.
Sain vielä keittopussinkin annettavaksi. -Suurkiitos!
Ystävyysrahasto toimii kaikenlaisilla avustuskentillä.
Ensinnäkin huolehdimme maahanmuutosta.
Autamme juutalaisia entisen Neuvos- toliiton alueelta, Etiopiasta ja
arabimaista muuttamaan Israeliin.
Suurin osa heistä ei pysty kustantamaan edes lentolippua.
Usein he tulevat maahan vain vaat- teet yllään, varsinkin Etiopiasta.
Me tuemme maahanmuuttoa ja kotouttamista,
hepreaksi "aliya ve klità".
Tuemme myös riskinuorisoa,
lapsia ja vanhuksia täällä Israelissa
yli 150 kaupungissa.
Meillä on hätätilarahastoja.
Rahoitamme turvallisuuspalveluja uhanalaisille juutalaislaitoksille
ympäri maailmaa.
Voisin jatkaa edelleen... Tuemme naisten turvakoteja.
Samoin väestönsuojia Israelin pohjois- ja etelärajoilla.
Meillä on yli 200 humanitaarista projektia,
jotka edistävät Israelin valtion turvallisuutta ja hyvinvointia.
Paikan tarina on mielenkiintoinen.
Kaksi hyvin toimeentulevaa liikemiestä, toinen painoalalla
ja toinen kiinteistönvälittäjä, kävelivät pitkin Jerusalemia.
He kiinnittivät huomiota ihmisiin,
jotka etsivät ruokaa roskiksista ja huonosti puettuihin,
nälkäisen ja surullisen näköisiin lapsiin.
He kysyivät, mistä tämä johtuu.
Tiedän, että on monia hyvän- tekeväisyysjärjestöjä ja paikkoja,
joissa jaetaan vaatteita ja ruokaa alennuksella tai ilmaiseksi.
On paljon köyhyyttä, mutta myös paljon hyväntekeväisyyttä.
Miksi ihmiset kaivelevat roskiksia? Miksi on huonosti puettuja lapsia?
Nämä miehet muistivat, kuinka eräs Talmudin henkilö sanoi:
En ole nähnyt kenenkään kuolevan nälkään, vaan ainoastaan häpeään.
On ihmisiä, jotka eivät voi käydä köyhien ruokalassa, koska pitävät
sitä alentavana ja häpeänä.
He päättivät avata paikan, jossa ihmiset voivat syödä arvokkaasti.
Emme jaa käytettyjä, vaan uusia vaatteita.
Kun omanarvontunto säilyy, ihminen voi päästä taas jaloilleen.
Carmei Ha'ir ei ole köyhien ruokala, vaan avoin ravintola.
Täällä ruokailijoille ei tuoda laskua.
Sinä, minä ja joku laitapuolen mies saamme täällä saman palvelun.
Kukaan ei saa laskua, mutta sinä ja minä voimme maksaa lippaaseen.
Jotkut panevat sinne lapun: -Kiitos! Maksan, kun saan rahaa.
Ystävyysrahasto on uskomattoman hieno järjestö,
joka tuo tukea Israelin ystäviltä ympäri maailmaa. Se yhdistää
avun tarjoajat ja tarvitsijat ja tekee sen kokosydämisesti.
Yhteistyö alkoi eväsprojektistamme.
Kaupungissa on lapsia, jotka lähtevät kouluun ilman ruokaa.
Carmei Ha'ir valmistaa kolmen- neljänlaisia eväsleipiä
lasten maun mukaan.
Ystävyysrahaston meille hankkima auto helpottaa suuresti jakelua.
Vapaaehtoiset valmistavat eväät, jotka jakelemme suoraan kouluihin.
Ystävyysrahasto ryhtyi ilolla tukemaan tätä projektia.
Saamme vuosittain heidän apuaan, ja viime vuonna saimme jakeluauton.
He tukevat myös Lämmintä talveksi-projektiamme.
Jos perheellä ei ole rahaa ruokaan, he eivät voi myöskään ostaa
lämpimiä vaatteita tai peittoja.
Jerusalemissa voi olla talvella erittäin kylmää.
Kylmä kosteus imeytyy kiviseiniin. Se on epäterveellistä kylmyyttä.
Otamme selvää meille tulevien ihmisten tarpeista.
Hankimme lämpimiä peittoja, vaatteita, kenkiä ja lämmittimiä.
Talven tultua he tulevat meille ja saavat, mitä tarvitsevat,
ettei kukaan sairastuisi tai jäisi pois koulusta kylmyyden takia.
Ystävyysrahasto tukee tässäkin ja yhteistyömme on suurenmoinen.
Meillä on vuosittain noin miljoona lahjoittajaa,
joista suurin osa on kristittyjä evankelisista ja helluntaikirkoista.
He uskovat Raamattuun Jumalan sanana.
Se on yhteistä meille juutalaisille ja kristityille.
Uuden testamentin mukaan kristityt, kuten Roomalaiskirje
ilmaisee, on oksastettu Israelin vehreään öljypuuhun.
Tämä Israelin öljypuu tuo valoa lehville, jotka ovat siihen
Jumalan armosta oksastetut.
On miljoonia kristittyjä, jotka tuntevat Paavalin tavoin, että
koska kristityt ovat saaneet juuta- laisilta hengellistä siunausta,
heidän tulee siunata näitä myös aineellisella tavalla.
Miljoonat kristityt Yhdysvalloissa, Kanadassa ja ympäri maailmaa
uskovat, että Jumalan sana on tosi ja ikuinen.
Raamatussa, I Moos. 12:3, Jumala sanoo:
Minä siunaan niitä, jotka siunaavat sinua,
ja kiroan ne, jotka sinua kiroavat.
Miljoonat kristityt uskovat meidän juutalaisten tapaan,
että se on totta ja ottavat sen vakavasti.
Jumala siunaa niitä, jotka siunaavat Israelin lapsia.
Kristityt ja juutalaiset ovat 2000 vuoden jälkeen
tulleet yhteen täysin epäpoliittisella tavalla.
Pysymme erossa politiikasta ja kysymyksistä,
jotka voivat erottaa meitä.
Keskitymme aiheisiin, joissa voimme tehdä yhteistyötä ja
jakaa Raamatun kehotuksen seistä Israelin rinnalla sen tarpeissa.
Minä, juutalainen yhteisö ja Israelin valtio olemme hyvin
kiitollisia kristityille tästä.
Muistamme aina niitä oikeudenmukaisia kristittyjä,
Corrie ten Boomeja, Oscar Schindlereitä ja
Raoul Wallenbergejä, jotka vaaran- sivat ja joskus menettivät henkensä
pelastaakseen "vähäisiä veljiään", Uuden testamentin sanoin.
Kunnioitamme kristittyjä, jotka seisovat rinnallamme.
Meitä tukevat kristityt haluavat auttaa pääasiassa juutalaisia.
Uskon kuitenkin, että he haluavat tukea myös Israelin valtiota.
Me emme toimi Palestiinan autonomian alueella,
mutta autamme kaikkia Israelin kansalaisia.
Omasta ja järjestömme mielestä se on tärkeää ja uskon,
että se on tärkeää kristityille, jotka haluavat olla
uskollisia Jumalan kehoitukselle.
Arabivanhuksella, jonka poika on ehkä suorittanut armeijapalveluksen,
olipa hän muslimi, kristitty, druusi tai tserkessiläinen
on oikeus saada tukeamme ja tulla ruokituksi ja vaatetetuksi
ja saada lämmitystä talvella
siinä kuin ääriuskonnollisella tai oikeistolaisella juutalaisella,
siirtokuntalaisella, uskonnol- lisella tai sekulaarijuutalaisella.
Me tuemme kaikkia Israelin kansalaisia.
Kristityt ovat sortaneet juutalaisia 2000 vuotta.
Monet juutalaiset yhdistävät kristityt, kristinuskon
ja Jeesuksen vain ja ainoastaan pogromeihin,
keskiajan juutalaisvainoihin ja holokaustiin.
Tosiasia on,
että on kymmeniä, jollei satoja miljoonia kristittyjä,
jotka sanoutuvat irti tästä menneisyydestä ja
haluavat hyvittää tämän vainon ja antisemitismin historian.
He ovat nyt parhaita ystäviämme.
Tarvitaan paljon luottamuksen rakentamista ja tekoja,
ennenkuin tämä uppiniskainen kansa saadaan vakuuttuneeksi.
2000 vuoden jälkeen olemme varuillamme ja
tarkkailemme, kuka on todellinen ystävä ja kuka ei.
Olemme hyvin tietoisia tästä.
Monet, varsinkin eurooppalais- peräiset juutalaiset
suhtautuvat edelleen hyvin epäilevästi tähän
kristittyjen juutalaisrakkauteen.
Tarvitaan aikaa. Se on osa ponnisteluista,
joita olen tehnyt jo yli kolmekymmentä vuotta
vahvistaakseni juutalaisten luottamusta niihin kristittyihin,
jotka aidosti rakastavat Israelia ja juutalaisia.
Olemme päässeet siinä jo pitkälle,
mutta on edelleen tapauksia ja yksilöitä, jotka haluavat
pitää kiinni 500 vuoden takaisista stereotyypeistä ja käsityksistä.
Emme voi koskaan miellyttää heitä.
Suurin osa juutalaisista ja vakuudella Israelin valtio
ovat kiitollisia kristityille, jotka lohduttavat Hänen kansaansa.
Tiedän, että on ihmisiä, jotka eivät hyväksy tätä.
Mielestäni tämä johtuu käännyttämisestä.
Juutalaisilla on pitkä käännyttämisen historia.
Meitä on pakotettu ja kehotettu kääntymään.
Se on jatkunut tuhansia vuosia.
Reaktio siihen on hyvin voimakas.
Rabbi Eckstein on vakuuttanut meille ja muille yhteistyökumppaneilleen,
että lahjoittajat eivät pyri kään- nyttämään vaan tukemaan Israelia.
Ystävyysrahastossa tapaamillani ihmisillä on ollut aito halu auttaa.
Ihmiset, jotka tulevat tänne, voivat lukea laatan,
joka on näkyvästi esillä.
Ovatko asiakkaamme tietoisia siitä, että osa varoistamme tulee
Ystävyysrahastolta, ja mistä se puolestaan saa rahansa.
En osaa sanoa.
En kuitenkaan usko, että kukaan torjuu ruokaa, jota hän tarvitsee.
Tämä on pienen vähemmistön ajattelutapa.
Minulta kysytään usein, olemmeko korvaamassa hallitusta
ja päästämässä sitä sen velvollisuuksista
tarjoamalla kristittyjen kustantaman vaihtoehdon.
Mikään maailman hallitus ei voi vastata täydellisesti
kaikkiin väestön tarpeisiin.
Siksi tarvitaan yleishyödyllistä kansalaistoimintaa.
Yhdysvalloissa on ehkä yli miljoona yleishyödyllistä järjestöä,
jokainen omalla kentällään.
Hallitus ei voi hoitaa kaikkea.
Tämän lisäksi Israel on maailman ainut valtio,
jonka fyysinen olemassaolo on edelleen kyseenalainen.
En puhu ainoastaan yhteenotosta, sodan tai aluemenetyksen
mahdollisuudesta, joka sekin on varteenotettava parametri.
Israel on päivittäin maailman- laajuisen kritiikkivyöryn kohteena.
Toisinaan se on sanallista, mutta toisinaan valmiutta terrorismiin,
joka delegitimoi Israelin valtion olemassaolon.
Mikään muu valtio ei ole tällaisessa tilanteessa.
Israelin täytyy ohjata valtava osa sen kansantuotteesta
puolustusmenoihin, eikä vain tämän päivän tarpeisiin
vaan ennakoivasti useita vuosia eteenpäin.
Tietoisuus Iranin kehittelemästä ydinaseesta,
joka voi tuhota koko Israelin valtion, ei salli liian
myöhäistä heräämistä.
Paljon näistä varoista on poissa sosiaalisesta hyvinvoinnista.
Siksi yritämme osaltamme täydentää syntynyttä vajetta.
Tätä tyhjiötä ovat, Jumalan kiitos, täyttämässä miljoonat
kristityt, jotka Ystävyysrahaston ja muiden kanavien kautta
seisovat Israelin rinnalla Jumalan kansan perustarpeissa.
Olemme hyvin kiitollisia.
Suomennos: Silja Bar David